Rusių Rago lobis

Rusių Rago lobis – 1904 m. Rusių Rago kaime (dab. Širvintų rajonas, Čiobiškio seniūnija) aptiktas monetinių sidabro lydinių lobis.Adolfas Tautavičius. Rusių Rago lobis. Visuotinė lietuvių enciklopedija. Nuoroda tikrinta 2021-07-24. Radiniai datuojami XIII a. viduriu arba antrąja puse.

Rasti 23 sveiki pusapvalės lazdelės formos lietuviški lydiniai, kurių bendra masė 2431,31 g, bei 6 lydinių gabalai, kurių bendra masė 321,17 g. Didelė dalis lydinių buvo su įkartomis (po 2–5).

Rusių Rago lobis buvo perleistas Peterburgo archeologijos komisijos žinion. Dalis lydinių, sudariusių šį lobį, pateko į Maskvos istorijos muziejų, kur saugomi iki šių dienų.

 Išnašos 

Kategorija:Lietuvos lobiai
Kategorija:Širvintų rajono paveldas